**Noteikumu projekta „Grozījums Ministru kabineta 2005.gada 22.februāra noteikumos Nr.134 „Noteikumi par koledžas darbības uzsākšanas kritērijiem”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Ministru kabineta noteikumu projekts „Grozījums Ministru kabineta 2005.gada 22.februāra noteikumos Nr.134 „Noteikumi par koledžas darbības uzsākšanas kritērijiem”” (turpmāk – projekts) sagatavots, saskaņā ar:1) *Euro* ieviešanas kārtības likuma 30.panta pirmo daļu; 2) Ministru kabineta 2012.gada 27.jūnija rīkojuma Nr.282 „Par Koncepciju par normatīvo aktu sakārtošanu saistībā ar eiro ievešanu Latvijā” 7.1.apakšpunktu;3) Latvijas nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.2.apakšpunktu;4) Ministru kabineta 2013.gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā” 1.1. un 1.5.apakšpunktu.  |
| 2. | Pašreizējā situācija un problēmas |  Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams veikt grozījumus Ministru kabineta 2005.gada 22.februāra noteikumu Nr.134 „Noteikumi par koledžas darbības uzsākšanas kritērijiem” 2.2.apakšpunktā, aizstājot tajā latus ar *euro*.  |
| 3. | Saistītie politikas ietekmes novērtējumi un pētījumi |  Projekts šo jomu neskar. |
| 4. | Tiesiskā regulējuma mērķis un būtība |  Projekta mērķis ir pielāgot Ministru kabineta 2005.gada 22.februāra noteikumus Nr.134 „Noteikumi par koledžas darbības uzsākšanas kritērijiem” *euro* ieviešanai. Projekts sagatavots atbilstoši *Euro* ieviešanas kārtības likuma 32.panta otrās daļas 2.punkta „a” apakšpunktā paredzētajiem principiem.Aprēķins (pielikums) veikts, izmantojot neatsaucami fiksētu  *euro* maiņas kursu EUR 1 = LVL 0,702804, ko saskaņā ar Līguma par Eiropas Savienības darbību 140.panta 3.punktu Eiropas Savienības Padome noteikusi latu apmaiņai pret *euro.* Aprēķina rezultātā netiek radīta ietekme uz valsts budžetu. Ņemot vērā, ka projekta izstrādē ir ievēroti  *Euro* ieviešanas kārtības likuma 32.panta otrās daļas 2.punkta „a” apakšpunktā noteiktie principi, grozītā tiesību norma *euro* valūtā nav personām nelabvēlīgāka par sākotnējo tiesību normu latos. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7. | Cita informācija |  Nav attiecināms |

Anotācijas II, III, IV, V, VI un VII sadaļa – projekts šīs jomas neskar.

##### Izglītības un zinātnes ministrs V.Dombrovskis

Vizē:

Valsts sekretāre S.Liepiņa

29.07.2013. 14:20

335

I.Rotberga

67047824, Izolde.rotberga@izm.gov.lv